**Z A K LJ U Č C I**

sa 7. sjednice Upravnog vijeća održane 3.11.2021. godine s početkom u 17,15 sati

u prostorijama centralnog objekta u Perkovčevoj 88/1 u Samoboru

NAZOČNE: Tatijana Lenart –predsjednica, predstavnik Osnivača

 Mia Roščak – predstavnik Osnivača

 Anamarija Hohla – predstavnik Osnivača

 Maja Dadić Žeravica – predstavnik roditelja

 Ksenija Štibohar – predstavnik Vrtića

Ostali nazočni: Milana Zorić-Šabić – tajnik

 Tatijana Lenart, predsjednica Upravnog vijeća otvara sjednicu, pozdravlja nazočne, te predlaže dnevni red

**DNEVNI RED:**

1. Verifikacija zapisnika sa 6. sjednice Upravnog vijeća
2. Predstavljanje kandidata za izbor ravnatelja/ice DV Grigor Vitez

 3. Donošenje odluke o odabiru kandidata po raspisanom natječaju za ravnatelja DV

 Grigor Vitez, Samobor

1. Radni odnosi – donošenje odluke o raspisivanju natječaja

 Nakon što je dnevni red jednoglasno prihvaćen, prelazi se na rad po istom.

**Ad-1. Verifikacija zaspisnika sa 6. sjednice Upravnog vijeća**

Konstatira se da su sa Zapisnikom sa 6. sjednice upoznati članovi Upravnog vijeća, te budući nema primjedbi isti se verificiraju.

**Ad-2. Predstavljanje kandidata prijavljenih na natječaj za imenovanje ravnatelja/ice**

 **Dječjeg vrtića Grigor Vitez Samobor**

Natječaj za izbor ravnatelja/ice Dječjeg vrtića Grigor Vitez, objavljen je shodno Statutu u Narodnim novinama i mrežnim stranicama DV Grigor Vitez i bio oglašen u vremenu od 20.10.2021. – 28.10 2021. U natječajnom roku pristigle su tri molbe. Kandidati su pozvani na predstavljanje pred članovima Upravnog vijeća, nakon čega će biti donesen Zaključak o izboru kandidata za ravnatelja/icu DV Grigotr Vitez.

Kandidatkinja za ravnateljicu, koja je u natječajnom roku predala molbu za izbor ravnatelja/ice **Sandra Ivanuš**, ukratko se predstavila Upravnom vijeću u trajanju od 10 minuta.

Uz pristanak kandidata, članovi UV su joj postavili pitanja, na koja je odgovorila.

Kandidat za ravnatelja, koji je u natječajnom roku predao molbu za izbor ravnatelja **Marko Jurinec** također se ukratko predstavio Upravnom vijeću (10 minuta).

Uz pristanak kandidata, članovi UV su mu postavili pitanja, na koja je odgovorio.

Kandidatkinja za ravnateljicu, koja je u natječajnom roku predala molbu za izbor ravnatelja/ice **Josipa Milaković**, predstavila se Upravnom vijeću u trajanju od 10 minuta.

Uz pristanak kandidata, članovi UV su joj postavili pitanja, na koja je odgovorila.

**Ad-3. Donošenje odluke o odabiru kandidata po raspisanom natječaju za ravnatelja DV**

 **Grigor Vitez, Samobor**

Nakon što su se predstavili svi kandidati koji su u natječajnom roku predali molbe za izbor ravnatelja/ice Dječjeg vrtića Grigor Vitez, članovi Upravnog vijeća su još jednom pregledali priloženu dokumentaciju svakog kandidata.

Nakog završenog glasovanja Upravno vijeće je sa tri glasa ZA, te dva glasa protiv svih kandidata donijelo

**Z a k lj u č a k**

**o izboru ravnatelja**

**Dječjeg vrtića Grigor Vitez, Samobor.**

**Za ravnatelja Dječjeg vrtića Grigor Vitez izabrana je**

**JOSIPA MILAKOVIĆ iz Samobora.**

**Vrtić će dostaviti cjelovitu dokumentaciju glede postupka imenovanja ravnatelja na daljnju proceduru Upravnom odjelu za društvene djelatnosti Grada Samobora, odnosno Osnivaču.**

**Gradsko vijeće će na svojoj sjednici donijeti odluku o imenovanju ravnatelja**

**Dječjeg vrtića Grigor vitez iz Samobora.**

**Ad-4. Radni odnosi - Donošenje odluke o raspisivanju natječaja na određeno vrijeme**

Tajnica je upoznala prisutne sa potrebom raspisivanja natječaja za odgojitelje na određeno vrijeme. Najavljena su tri dulja bolovanja (jedna odgojiteljica ide na operaciju meniskusa, jedna na operaciju štitnjače, a treća karpalnih kanala), a dvije odgojiteljice će

zbog poteškoća u razvoju njihove djece dobiti Rješenje o njezi djeteta (na nekoliko mjeseci). Potrebno je raspisati i natječaj za 1 odgojiteljicu za zamjenu radnice na rodiljnom i roditeljskom dopustu. Zbog pogoršanja situacije s pandemijom Covida-19, natječaji će se raspisivati, tek kad navedene radnice dobiju termin zahvata u bolnici.

Krajem 2020. godine, zbog pogoršane situacije s pandemijom, Vrtić je zatražio i dobio pismenu suglasnost za zapošljavanje 3 spremačice, zbog potrebe pojačanog održavanja objekata. Zaposlene su dvije spremačice, od kojih je jedna u međuvremenu zasnovala radni odnos na neodređeno, a druga trenutno mijenja spremačicu koja je na duljem bolovanju (lom ruke). Shodno svemu navedenom potrebno je zasnovati radni odnos sa 2 spremačice na određeno, puno radno vrijeme. Jednoglasno je donesen

**Z a k lj u č a k**

**Odobrava se raspisivanje natječaja za odsutne radnike i zapošljavanje potrebnih radnika**.

Završeno u 21,30 sati

Zapisnik vodila

Milana Zorić-Šabić Predsjednica Upravnog vijeća

 Tatijana Lenart

Samobor, 3.11.2021.

KLASA: 003-06/21-01/12

URBROJ: 238/27/71/02-21-1